Imtella' Awwissu 10, 2021 Wara aktar minn 100 sena f'qiegħ il-baħar it-Titanic jista' jgħib għal kollox. It-twissija ngħatat minn Ocean Gate, grupp ta' riċerkaturi bis-sottomarini. Skont dawn ir-riċerkaturi l-vapur li jinsab 3,800 metru taħt wiċċ il-baħar qed jitmermer b'rata mgħaġġla. Il-vapur kien ħalla l-port ta' Southampton fi triqtu lejn New York fl-10 ta' April 1912. Fl-14 ta' April ħabat ma' 'iceberg' madwar 600 km 'il barra minn Newfoundland u għereq l-għada. Minn madwar 2,224 persuna abbord kienu tilfu ħajjithom mal-1,500.